Guðbergur Bergsson - Wikipedia, frjálsa alfræðiritið

# Guðbergur Bergsson

### Úr Wikipediu, frjálsa alfræðiritinu

Guðbergur Bergsson (f. 16. október 1932 í Grindavík) er íslenskur rithöfundur og þýðandi úr spænsku. Skáldsagan, Tómas Jónsson, metsölubók, sem kom út árið 1966, vakti athygli sem tímamótaverk og er oft talin fyrsta móderníska skáldsagan á íslensku. Verk hans hafa verið þýdd á búlgörsku, dönsku, eistnesku, finnsku, frönsku, litháísku, norsku, spænsku og þýsku. Guðbergur er sérlegur heiðursborgari Grindavíkur.

Faðir Guðbergs starfaði sem sjómaður á veturna og trésmiður á sumrin í Grindavík þar sem Guðbergur ólst upp. Þegar Guðbergur fæddist stóð kreppan mikla yfir, og þótt að heldur hrörlegt hafi verið í Grindavík segir hann að andrúmsloftið hafi verið gott. Guðbergur vann við sjómennsku á yngri árum en útskrifaðist svo með kennarapróf frá Kennaraskóla Íslands 1955. Því næst ferðaðist hann til Spánar þar sem hann útskrifaðist með próf í spænskum fræðum, bókmenntum og listasögu frá La Universidad de Barcelona árið 1958. Guðbergur starfaði á fyrri hluta tíunda áratugarins sem listagagnrýnandi hjá vikublaðinu Helgarpósturinn.

Árið 1992 kom út bókin Guðbergur Bergsson; metsölubók sem er eins konar viðtalsbók, og tilvísun í Tómas Jónsson, metsölubók, Þóru Kristínar Ásgeirsdóttur við Guðberg. Faðir og móðir og dulmagn bernskunnar, sem kom út 1997 er svo eins konar sjálfævisaga Guðbergs. Guðbergur hlaut íslensku bókmenntaverðlaunin fyrir skáldsöguna Svaninn árið 1991 og fyrir skáldævisöguna Faðir og móðir og dulmagn bernskunnar árið 1997. Guðbergur hlaut Norræn verðlaun sænsku bókmenntaakademíunnar árið 2004. Guðbergur fékk Riddarakross Afreksorðunnar frá Spánarkonungi.

## [breyta] Ritverk

### [breyta] Skáldsögur

- Músin sem læðist, 1961
- Tómas Jónsson, metsölubók, 1966
- Ástir samlyndra hjóna, 1967
- Anna, 1968
- Það sefur í djúpinu, 1973
- Hermann og Dídí, 1974
- Það rís úr djúpinu, 1976
- Saga af manni sem fékk flugu í höfuðið, 1979
- Sagan af Ara Fróðasyni og Hugborgu konu hans, 1980
- Hjartað býr enn í helli sínum, 1982
- Leitin að landinu fagra, 1985
- Froskmaðurinn, 1985
- Svanurinn, 1991
- Sú kvalda ást sem hugarfylgsnin geyma, 1993
- Ævinlega, 1994
- Lömuðu kennslukonurnar, 2004
- 1 1/2 bók Hryllileg saga, 2006

### [breyta] Smásögur

- Leikföng leiðans, 1963
- Hvað er eldi guðs?, 1970
- Hinsegin sögur, 1984
- Maðurinn er myndavél, 1988
- Jólasögur úr samtímanum, 1995
- Vorhænan og aðrar sögur, 2000

### [breyta] Ljóð

- Endurtekin orð, 1961
- Flateyjar - Freyr (ljóðfórnir), 1974
- Stígar, 2001

### [breyta] Barnabækur

- Tóta og táin á pabba, 1982
- Allir með strætó, 2000
- Hundurinn sem þráði að verða frægur, 2002

### [breyta] Annað

- Eins og steinn sem hafið fágar, 1998
- Hugsanabókin. Sjötíu hugsanir, 2002

## [breyta] Tenglar

- Guðbergur Bergsson á Bókmenntavefnum
- Fyrirlestur:Æ þessi menning! eftir Guðberg, (16.09.2004)

| Þetta æviágrip einstaklings er stubbur. Þú getur hjálpað til með því að bæta við það

Af „http://is.wikipedia.org../../../g/u/%C3%B0/Gu%C3%B0bergur_Bergsson_69c5.html“

Flokkar: Æviágripsstubbar | Íslenskir rithöfundar | Íslenskir þýðendur | Fólk fætt árið 1932

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- Deutsch
- English
- Esperanto
- Español
- Français
- 日本語
- Svenska